﻿Studiu de caz privind activele si datoriile contingente Activele si datoriile contingente sunt definite si reglementate de catre Standardul Internaţional de Contabilitate IAS 37, standard care a fost aprobat de Consiliul IASC în iulie 1998 şi a intrat în vigoare pentru situaţiile financiare aferente perioadelor cu începere de la 1 iulie 1999 Conform acestui standard activul contingent este definit ca fiind acel activ potenţial care apare ca urmare a unor evenimente anterioare şi a cărui existenţă va fi confirmată numai prin apariţia sau neapariţia unuia sau mai multor evenimente viitoare nesigure, care nu pot fi în totalitate sub controlul întreprinderii Un exemplu în acest sens îl reprezinta o creanţă ce constituie obiectul unui proces în care este implicată întreprinderea şi al cărui rezultat este incert O întreprindere nu trebuie să înregistreze un activ contingent, spre deosebire de active, care reprezintă o resursă controlată de întreprindere ca rezultat al unor evenimente trecute și de la care se așteaptă să genereze beneficii economice viitoare pentru întreprindere Un activ contingent trebuie prezentat în cazul în care este probabilă apariţia unei intrări de resurse care să afecteze pozitiv beneficiile economice În cazul în care realizarea unui venit este sigură, activul aferent nu este un activ contingent şi este adecvată recunoaşterea lui Activele contingente sunt generate, de obicei, de evenimente neplanificate sau neaşteptate, care dau naştere la intrări de beneficii economice în întreprindere Un exemplu îl constituie o creanţă ce este subiectul unui proces in justiţie, al cărui rezultat este incert Activele contingente nu sunt recunoscute în situaţiile financiare, deoarece acest fapt ar putea determina recunoaşterea unui venit care să nu se realizeze niciodată Totuşi, când realizarea unui venit este certă, activul aferent nu mai este activ contingent şi este adecvată înregistrarea lui Un activ contingent este prezentat în momentul în care este probabilă o creştere a beneficiilor economice Activele contingente sunt evaluate continuu pentru a asigura reflectarea corespunzătoare în situaţiile financiare a modificărilor survenite Dacă intrarea de beneficii economice devine certă, activul şi venitul corespunzător vor fi recunoscute în situaţiile financiare aferente perioadei în care au survenit modificările Dacă a devenit probabilă o sporire a beneficiilor economice, întreprinderea va prezenta activul contingent În cazul în care este probabilă o intrare de beneficii economice, o întreprindere trebuie să prezinte o scurtă descriere a naturii activului contingent la data bilanţului şi, unde este cazul, o estimare a efectului financiar Este important ca prezentarea activelor contingente să nu confere informaţii greşite referitoare la probabilitatea de apariţie a veniturilor Dacă vreuna dintre informaţiile cerute in paragraful de mai jos nu este prezentată pentru că nu este posibil a se face acest lucru, acest fapt trebuie precizat În cazuri foarte rare, prezentarea unora sau a tuturor informaţiilor de mai jos pot determina prejudicierea în mod serios a opoziţiei întreprinderii în cadrul unei dispute cu o altă parte referitor la provizioane, datorii sau active contingente: (a) valoarea contabilă la începutul şi la sfârşitul perioadei; (b)provizioanele suplimentare realizate în cadrul perioadei, inclusiv /creşterea provizioanelor existente; (c) sumele utilizate (cele apărute şi plătite din provizion) în timpul perioadei; (d) sumele nefolosite şi reluate în timpul perioadei; (e) creşterea valorii actualizate în timpul perioadei datorită efectului în timp şi modificările datorate evoluţiei ratei de actualizare (f) o scurtă descriere a naturii obligaţiei şi estimarea perioadei în care se vor înregistra ieşiri de beneficii economice; (g) gradul de risc legat de valoarea sau momentul apariţiei acestor efecte, în cazul în care este necesar a fi furnizate informaţii adecvate, întreprinderea va prezenta principalele presupuneri referitoare la evenimentele viitoare; (h) valoarea oricăror rambursări preconizate, menţionându-se valoarea tuturor activelor recunoscute pentru rambursarea preconizată (i) o estimare a efectelor financiare (j) indicarea gradului de risc legat de suma sau momentul reducerii resurselor; şi (k) posibilitatea unei rambursări În astfel de cazuri, întreprinderea nu va prezenta informaţiile de acest fel, dar va prezenta natura generală a disputei, împreuna cu motivul pentru care informaţia nu a fost prezentată Activele contingente nu trebuie recunoscute in conturile bilantiere Acestea trebuie prezentate in notele explicative in cazul in care este probabila aparitia unor intrari de beneficii economice Activele contingente nu sunt recunoscute in situatiile financiare, deoarece ele nu sunt certe iar recunoasterea lor ar determina un venit care sa nu se realizeze niciodata In notele explicative la situatiile financiare anuale trebuie prezentate informatii referitoare la elementele inregistrate in conturi in afara bilantului In cadrul elementelor extrabilantiere sunt cuprinse si activele contingente – contul 807 „ Active contingente” In debitul contului 807 „ Active contingente” se evidentiaza valoarea activelor contingente inregistrate, iar in credit, cele scoase din conturile extrabilantiere Soldul contului reprezinta valoarea activelor contingente existente in entitate Exemplul 1: Dacia SA îşi încheie exerciţiul financiar la 31 decembrie 2011 În timpul anului, a intentat un proces împotriva societăţii Keep-me-safe SA pentru vicii la unul din produsele pentru siguranţă care au condus la primirea de reclamaţii din partea clienţilor săi Sentinţa cazului nu este cunoscută la sfârşitul anului, dar dacă Dacia SA câştigă, atunci Keep-me-safe SA va avea de rambursat către Dacia SA suma pe care aceasta a plătit-o clienţilor care au depus reclamatii, plus costurile generate de inapoierea sumelor Dacia SA va prezenta un activ contingent posibil Cazul prezentat mai sus între Dacia SA şi Keep-me-safe este soluţionat la 31 martie 2012 şi conturile sunt semnate pe 12 April 2012 Instanţa a decis în favoarea lui Dacia SA şi a obligat Keep-me-safe SA să plătească daune de 500 000 lei plus costuri de 10 000 lei A devenit aproape sigur că va apare o intrare de beneficii economice, (în funcţie dacă societatea Keep-me-safe SA poate sau nu să plătească daunele) De aceea, Dacia SA va recunoaşte activul şi venitul corespunzător acestuia în situaţiile financiare Conform cerinţelor IAS 37, activul şi venitul corespunzător acestuia sunt recunoscute în perioada în care apare modificarea Activul şi venitul corespunzător sunt din acest motiv recunoscute în situaţiile financiare pentru sfârşitul exerciţiului financiar cu închidere la 31 decembrie 2012 Exemplul 2: La 25 11 2010, S C “ALFA” S R L cumpără de la S C “BETA” S R L mărfuri în valoare de 7 500 lei Prin politica sa comercială, S C ”BETA” S R L acordă clienţilor care cumpără mărfuri în valoare de peste 5 000 lei un card de fidelitate ce este debitat cu puncte de loialitate la fiecare achiziţie La acumularea a 1 000 puncte de loialitate, clientul obţine un bon valoric de 200 lei, pe care îl poate utiliza pentru cumpărarea de mărfuri într-o perioadă de maxim 3 luni de la data acordării acestuia, şi numai pentru acele produse care sunt marcate pe rafturi cu eticheta “Program de fidelitate” Ca urmare a achiziţiei din data de 25 11 2010, S C “ALFA” S R L acumulează 150 puncte de loialitate Pe parcursul lunii decembrie 2010 S C “ALFA” S R L achiziţionează mărfuri care îi permit acumularea a încă 750 puncte de loialitate (suplimentar celor 150 de puncte deţinute deja) În data de 08 01 2011, S C “ALFA” S R L cumpără 20 buc din produsul A la preţul de 20 lei/buc , 40 buc din produsul B la preţul de 40 lei/buc şi 100 buc din produsul C la preţul de 30 lei/buc , valoarea totală a facturii fiind de 5 000 lei Odată cu efectuarea acestei achiziţii, societatea acumulează 1 000 puncte de loialitate şi primeşte bonul valoric în valoare de 200 lei Societatea decide utilizarea imediată a bonului valoric, fapt pentru care alege 2 buc din produsul A, 1 buc din produsul B şi 4 buc din produsul C, toate cele 3 produse fiind disponibile în programul de fidelitate La 25 11 2010: - Înregistrarea în contabilitatea S C “ALFA” S R L a achiziţiei mărfurilor şi constituirea unui activ contingent aferent valorii punctelor de loialitate acordate de S C “BETA” S R L : 371 401 7 500 lei Mărfuri Furnizori Debit 807 „Active contingente” 30 lei 30 lei = [(150 puncte x 100%)/1000 puncte] x 200 lei Notă: La finele anului 2010 se suplimentează valoarea activului contingent până la valoarea de 180 lei {[((150 + 750) puncte x 100%)/1000 puncte] x 200 lei}, aferentă celor 900 puncte de loialitate primite ca urmare a cumpărării de mărfuri de la S C “BETA” S R L - Înregistrarea în contabilitatea S C “BETA” S R L a vânzării mărfurilor: 4111 707 7 500 lei Clienţi Venituri din vânzarea mărfurilor şi concomitent se înregistrează un provizion proporţional ca valoare cu punctele de loialitate acordate S C “ALFA” S R L: 6812 151 30 lei Cheltuieli de exploatare privind provizioanele Provizioane 30 lei = [(150 puncte x 100%)/1000 puncte] x 200 lei Notă: La finele anului 2010 se suplimentează provizionul până la valoarea de 180 lei [(900 puncte x 100%)/1000 puncte] x 200 lei}, aferentă celor 900 puncte de loialitate acordate ca urmare a vânzării de mărfuri către S C “ALFA” S R L La 08 01 2011 - Înregistrarea în contabilitatea S C “ALFA” S R L a achiziţiei mărfurilor şi scoaterea din conturile de ordine şi evidenţă a activului contingent constituit în anul 2010, ca urmare a utilizării punctelor de loialitate: 371 401 5 000 lei Mărfuri Furnizori şi Credit 807 „Active contingente” 180 lei În contabilitatea analitică a stocurilor, cele trei produse cumpărate se vor înregistra la un preţ unitar determinat ca raport între preţul de vânzare al produselor achiziţionate şi numărul de bucăţi achiziţionate, la care se adaugă numărul corespunzător de produse primite gratuit ca urmare a utilizării bonului valoric De exemplu, pentru produsul A, preţul unitar se determină astfel: Preţ unitar produs A = (20 buc x 20 lei/buc )/(20 buc + 2 buc ) = 18,18 lei/buc Raţionamentul este similar pentru determinarea preţului unitar pentru produsele B şi C - Înregistrarea în contabilitatea S C “BETA” S R L a vânzării mărfurilor: 4111 707 4 800 lei Clienţi Venituri din vânzarea mărfurilor Ca urmare, la momentul utilizării bonului valoric de către client, vânzătorul poate asimila operaţiunea unei reduceri comerciale acordate acestuia la data respectivă şi, concomitent, reluarea la venituri a provizionului constituit în anul 2010: 151 7812 180 lei Provizioane Venituri din provizioane Descărcarea din gestiune a produselor vândute şi a celor acordate gratuit se face la costul de achiziţie Notă: Raţionamentul contabil prezentat în exemplul de mai sus este similar şi în cazul unor programe de fidelizare de tipul „ la cumpărarea a două produse, primeşti unul gratis” În această situaţie, vânzătorul nu mai trebuie însă să constituie un provizion, întrucât veniturile înregistrate vor fi la nivelul preţului a două produse, în timp ce el a vândut cantitativ trei Acordarea celui de-al treilea produs gratuit poate fi deci asimilată, din punct de vedere valoric, unei reduceri comerciale acordate la momentul vânzării Standardul Internaţional de Contabilitate IAS 37 defineşte o datorie contingentă ca fiind: (a) o obligaţie potenţială, apărută ca urmare a unor evenimente trecute şi a cărei existenţă va fi confirmată numai de apariţia sau neapariţia unuia sau mai multor evenimente viitoare nesigure, care nu pot fi în totalitate sub controlul întreprinderii; sau (b) o obligaţie curentă, apărută ca urmare a unor evenimente trecute, dar care nu este recunoscută deoarece: 1) nu este sigur că vor fi necesare ieşiri de resurse (care să afecteze beneficiul economic) pentru stingerea acestei obligaţii; sau 2) valoarea obligaţiei nu poate fi evaluată suficient de relevant O întreprindere nu trebuie să recunoască o datorie contingentă, spre deosebire de datorie care reprezinta o obligaţie curentă a unei întreprinderi, rezultată din evenimente anterioare, a cărei stingere se aşteaptă să determine o reducere a resurselor concretizate în beneficiile economice ale întreprinderii Totuşi, întreprinderea poate prezenta informaţii referitoare la o datorie contingentă, cu excepţia cazului în care posibilitatea unei ieşiri de resurse care să încorporeze beneficiile economice este înlăturată Standardul International de Contabilitate IAS 37 face distinctie între: (a) provizioane – care sunt recunoscute ca şi datorii (presupunând că pot fi realizate estimări corecte), deoarece ele constituie obligaţii curente şi este probabil că vor fi necesare resurse care să afecteze beneficiile economice ale întreprinderii pentru stingerea obligaţiilor (b) datorii contingente – care nu sunt recunoscute ca datorii, deoarece ele sunt: ● obligaţii posibile, dar pentru care trebuie să se confirme dacă întreprinderea are o obligaţie curentă care poate genera scăderea resurselor întreprinderii, afectând astfel beneficiile economice; ● obligaţii curente care nu îndeplinesc criteriile de recunoaştere ale prezentului Standard (deoarece, fie nu este probabil să fie necesară o reducere a resurselor întreprinderii care să afecteze beneficiile economice pentru stingerea obligaţiei, fie nu poate fi realizată o estimare suficient de corectă a valorii obligaţiei) În sens larg, toate provizioanele sunt contingente, deoarece sunt incerte din punct de vedere al exigibilităţii sau valorii Totuşi, în cazul Standardului IAS 37, termenul „contingent” este folosit pentru datorii şi active ce nu sunt recunoscute, deoarece existenţa lor va fi confirmată numai de apariţia sau neapariţia unuia sau mai multor evenimente viitoare incerte, ce nu sunt în totalitate sub controlul întreprinderii În plus, termenul „datorie contingentă” este utilizat pentru datoriile care nu îndeplinesc criteriile de recunoaştere Doar în situaţii rare nu este clar dacă este vorba de o obligaţie curentă În astfel de situaţii se consideră că un eveniment anterior generează o obligaţie curentă dacă, luând în considerare toate probele disponibile, este mult mai probabil că există la data bilanţului o obligaţie curentă În aproximativ toate situaţiile este clar dacă un eveniment anterior a determinat o obligaţie curentă În situaţii rare, de exemplu, un proces, poate fi pusă în discuţie producerea anumitor evenimente sau generarea de către acestea a unei obligaţii curente În astfel de cazuri, întreprinderea va determina existenţa unei obligaţii curente la data bilanţului prin luarea în considerare a tuturor probelor existente, inclusiv, de exemplu, a opiniilor experţilor, în cadrul acestor probe sunt incluse şi cele furnizate de evenimente produse după data bilanţului Pe baza unor asemenea probe: (a) în cazul în care este probabil să existe o obligaţie curentă la data bilanţului, întreprinderea va recunoaşte un provizion(dacă sunt îndeplinite criteriile de recunoaştere); şi (b) în cazul în care este probabil să nu existe o obligaţie la data bilanţului, întreprinderea va prezenta o obligaţie contingentă, mai puţin în situaţia în care posibilitatea unei reduceri a resurselor ce cuprind beneficiile economice este înlăturată În situaţia în care o întreprindere are o obligaţie angajată în comun cu alte părţi, partea asumată de celelalte părţi este considerată ca o datorie contingentă, întreprinderea recunoaşte un provizion pentru partea din obligaţie care va determina, probabil, o ieşire de resurse concretizate în beneficiile economice, cu excepţia situaţiilor foarte rare în care nu poate fi realizată o estimare corectă O obligaţie pentru care întreprinderea este răspunzătoare împreună cu mai multe părţi reprezintă o datorie contingentă, în măsura în care se estimează că obligaţia va fi onorată de alte părţi Datoriile contingente pot evolua într-un mod care nu a fost estimat iniţial Prin urmare, ele sunt continuu analizate pentru a determina dacă a devenit probabilă o ieşire de resurse care încorporează beneficiile ecnomice Dacă devine probabilă necesitatea unei reduceri a resurselor care încorporează beneficiile economice, generată de un element considerat anterior datorie contingentă, va fi înregistrat un provizion în situaţiile financiare aferente perioadei în care a apărut modificarea probabilităţii de manifestare a reducerii resurselor (cu excepţia cazurilor foarte rare în care nu pot fi efectuate estimări corecte) Cu excepţia situaţiei în care posibilitatea apariţiei unei ieşiri de resurse este înlăturată, o întreprindere trebuie să prezinte, pentru toate clasele de datorii contingente, la data bilanţului, o scurtă descriere a naturii datoriei contingente şi, dacă este cazul: (a) o estimare a efectelor financiare (b) indicarea gradului de risc legat de suma sau momentul reducerii resurselor; şi (c) posibilitatea unei rambursări Pentru a determina provizioanele sau datoriile contingente care pot fi grupate pentru a forma o clasă, este necesar să se considere dacă natura elementelor este suficient de similară pentru ca o singură menţiune asupra acestora să poată îndeplini urmatoarele cerinte: - o scurtă descriere a naturii obligaţiei şi estimarea perioadei în care se vor înregistra ieşiri de beneficii economice - o estimare a efectelor financiare - indicarea gradului de risc legat de suma sau momentul reducerii resurselor Astfel, pot fi considerate ca o singură clasă de provizioane sumele referitoare la garanţia oferită diferitelor produse, dar nu pot fi incluse în aceeaşi clasă sumele referitoare la garanţii acordate în mod normal şi sumele care constituie subiect în litigiu În cazul în care un provizion şi o datorie contingentă sunt generate de aceleaşi circumstanţe, întreprinderea va realiza evidenţierile de mai jos astfel încât să pună în evidenţă legătura dintre provizion şi datoria contingentă: (a) valoarea contabilă la începutul şi la sfârşitul perioadei; (b) provizioanele suplimentare realizate în cadrul perioadei, inclusiv /creşterea provizioanelor existente; (c) sumele utilizate (cele apărute şi plătite din provizion) în timpul perioadei; (d) sumele nefolosite şi reluate în timpul perioadei; (e) creşterea valorii actualizate în timpul perioadei datorită efectului în timp şi modificările datorate evoluţiei ratei de actualizare (f) o scurtă descriere a naturii obligaţiei şi estimarea perioadei în care se vor înregistra ieşiri de beneficii economice; (g) gradul de risc legat de valoarea sau momentul apariţiei acestor efecte, în cazul în care este necesar a fi furnizate informaţii adecvate, întreprinderea va prezenta principalele presupuneri referitoare la evenimentele viitoare, (h) valoarea oricăror rambursări preconizate, menţionându-se valoarea tuturor activelor recunoscute pentru rambursarea preconizată (i) o estimare a efectelor financiare (j) indicarea gradului de risc legat de suma sau momentul reducerii resurselor; şi (k) posibilitatea unei rambursări O entitate nu va recunoaste in bilant o datorie contingenta, aceasta fiind prezentata in notele explicative In notele explicative la situatiile financiare anuale trebuie prezentate informatii referitoare la elementele inregistrate in conturi in afara bilantului In cadrul elementelor extrabilantiere sunt cuprinse si datoriile contingente – contul 808 „ Datorii contingente” In debitul contului 808 „Datorii contingente” se evidentiaza valoarea datoriilor contingente inregistrate, iar in credit, cele scoase din conturile extrabilantiere Soldul contului reprezinta valoarea datoriilor contingente existente in entitate Exemplul 1: În timpul anului 2009, întreprinderea A garantează un credit al întreprinderii B, a cărei situaţie financiară era bună în acea perioadă Pe parcursul anului 2010, situaţia financiară a întreprinderii B se deteriorează şi la 30 iunie 2010 întreprinderea B are probleme cu restituirea creditelor (a) La 31 decembrie 2009 Obligaţia curentă generată de un eveniment anterior care obligă – Evenimentul care obligă îl constituie acordarea garanţiei, care generează o obligaţie legală Ieşirile de resurse, concretizate în beneficiile economice, necesare onorării obligaţiei: - La 31 decembrie 2009 nu este probabilă nici o reducere a beneficiilor economice Concluzie – Nu se recunoaşte nici un provizion Garanţia este prezentată ca datorie contingentă, cu excepţia cazului în care se consideră că probabilitatea unei ieşiri este înlăturată (b) La 31 decembrie 2010 Obligaţia curentă generată de un eveniment anterior care obligă – Evenimentul care obligă îl constituie acordarea garanţiei, eveniment ce generează o obligaţie legala Ieşirile de resurse, care încorporează beneficii economice, necesare onorării obligaţiei: – La 31 decembrie 2000 este probabil că, pentru stingerea obligaţiei, vor fi necesare ieşiri de resurse concretizate în beneficiile economice Concluzie – Se recunoaşte un provizion pentru cea mai bună estimare a obligaţiei Notă: Acest exemplu tratează acordarea unei singure garanţii Dacă o întreprindere are un portofoliu de garanţii similare, va proceda la evaluarea portofoliului respectiv în ansamblul său pentru a determina probabilitatea de apariţie a unei ieşiri de resurse care înglobează beneficii economice În cazul în care întreprinderea încasează un comision pentru garanţiile acordate, venitul este înregistrat în conformitate cu IAS 18, „Venituri din activităţi curente” Exemplul 2: GlaxoConsumer SRL a fost dată în judecată pentru un efect secundar negativ al unui medicament (care a afectat numai trei dintre cei cinci milioane de utilizatori ai medicamentului) care era cunoscut la data procesului dar care nu a fost prezentat în prospectul medicamentului Rezultatul procesului nu este cunoscut înainte de semnarea situaţiilor financiare De aceea, societatea va prezenta o posibilă obligaţie într-o notă Zenyth SA a fost dată în judecată într-o situaţie similară ca şi GlaxoConsumer SRL Societatea a fost găsită vinovată de neglijenţă până la sfârşitul anului financiar, dar datorită aceloraşi circumstanţe ale cazului nu este posibilă o estimare rezonabilă a sumei amenzii la care va fi supusă De aceea societatea va prezenta într-o notă o obligaţie prezentă despre care nu este capabilă să cuantifice ieşirile de beneficii economice cerute Acest lucru va alerta utilizatorii situaţiilor financiare asupra faptului că o sumă deocamdată necunoscută, care poate fi mare, va fi inclusă în situaţiile financiare pe anul viitor (Notă – dacă societatea ar fi fost aptă să cuantifice suma amenzii prin referinţă la cazuri similare atunci aceasta ar fi constituit un provizion) Exemplul 3: În cursul anului 2010, entitatea Alfa-Fin garantează un împrumut luat de una din filialele sale în sumă de 500 000 lei Conform contractului de creditare încheiat cu banca, entitatea Alfa-Fin este solidară cu filiala beneficiară a împrumutului la plata ratelor rămase de rambursat (credit şi dobânda aferentă perioadei) Entitatea Alfa-Fin devine efectiv obligată la plată, dacă beneficiarul creditului nu îşi achită trei rate consecutive La sfârşitul exerciţiului financiar 2010, entitatea Alfa-Fin trebuie să aprecieze oportunitatea recunoaşterii în bilanţ a datoriei aferente garantării creditului primit de filiala sa, prin evaluarea măsurii în care garantarea acestui împrumut va genera ieşiri de resurse Pe baza analizelor efectuate, entitatea Alfa-Fin constată următoarele: - până în prezent, beneficiarul împrumutului şi-a onorat toate obligaţiile de plată către bancă, neînregistrând întârzieri sau restanţe la plată; - din informaţiile prezentate în situaţiile financiare ale beneficiarului împrumutului rezultă că din suma împrumutată (500 000) şi garantată de Alfa-Fin, acesta mai are o datorie faţă de bancă în sumă de 480 000 lei, la care se adaugă dobânda calculată pe toată perioada creditului conform contractului în sumă de 350 000 lei; - în urma analizei principalilor indicatori din situaţiile financiare ale beneficiarului împrumutului, rezultă că acesta prezintă capacitate de rambursare şi pentru perioadele următoare Prin urmare, entitatea Alfa-Fin va prezenta datoria în sumă de 830 000 lei (480 000 + 350 000) reprezentând principal şi dobânda aferentă, în contul extrabilanţier 8011 "Giruri şi garanţii acordate", iar prezentarea se va face în notele la situaţiile financiare, ca o datorie contingentă 